**Perkáta Nagyközség Önkormányzata Pénzügyi Bizottsága**

**Jegyzőkönyv**

Készült 2014. július 16-án (szerda) 16:30 órai kezdettel megtartott pénzügyi bizottsági ülésről.

**Az ülés helye:** Polgármesteri Hivatal ülésterme

**Jelen vannak:**

Ujfalusi Pál bizottsági tag

Rajcsányi László József bizottság elnöke

Szilasy László bizottsági tag

Somogyi Balázs polgármester

Dr. Tóth Ferenc alpolgármester

Dr. Lakos László jegyző

**Az ülésről távolmaradt:**

Kovács Ferenc bizottsági tag

**Rajcsányi László a Pénzügyi Bizottság elnöke**

Köszöntöm a Pénzügyi bizottság tagjait. Megállapítom, hogy az ülés határozatképes, mivel három bizottsági tag jelen van. Jegyzőkönyv hitelesítőnek javaslom Ujfalusi Pál bizottsági tagot. Aki a jegyzőkönyv hitelesítő személyével egyetért, kérem, kézfelemeléssel jelezze.

**A Pénzügyi Bizottság a jegyzőkönyv hitelesítők személyére tett javaslatot 3 igen szavazattal elfogadta.**

**Rajcsányi László a Pénzügyi Bizottság elnöke**

A kiküldött meghívóban szereplő napirendet javaslom megtárgyalásra az alábbiak szerint:

**NAPIREND**

1. A KEOP-2014-1.10.0/N kódszámú fotovoltaikus rendszerek kialakítása tárgyú pályázattal kapcsolatos döntéshozatal
2. 2013. évi vagyonnyilatkozatokkal kapcsolatos döntéshozatal
3. Az önkormányzat saját bevételeinek és az adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegének meghatározása

I. NAPIRENDI PONT

**Rajcsányi László a Pénzügyi Bizottság elnöke**

Első napirendi pont a 2014-1.10.0/N kódszámú fotovoltaikus rendszerek kialakítása tárgyú pályázattal kapcsolatos döntéshozatal. Az előterjesztés szerint négy épületről van szó.

**Somogyi Balázs polgármester**

Igen, az óvoda, az orvosi rendelő, a fogorvosi rendelő és a polgármesteri hivatal épületének fotovoltaikus rendszerrel történő kiépítése a pályázat tárgya. Az előkészítés költsége változhat, de a teljes beruházás költsége változhat. A támogatottsága 100 %-os a költségek alakulásától függetlenül.

**Rajcsányi László a Pénzügyi Bizottság elnöke**

Van-e hozzászólás? Amennyiben nincs, kérem a bizottság tagjait, szavazzunk! Aki egyetért, kérem, kézfelemeléssel jelezze!

**Pénzügyi Bizottság 3 igen szavazattal, nem szavazat és tartózkodás nélkül az alábbi határozatot hozta:**

**24/2014. (V. 14.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek a 2014-1.10.0/N kódszámú fotovoltaikus rendszerek kialakítása tárgyú pályázattal kapcsolatos előterjesztés elfogadását.

**Felelős:** Rajcsányi László a Pénzügyi Bizottság elnöke

**Határidő**: 2014. július 16.

.

II. NAPIRENDI PONT

**Rajcsányi László a Pénzügyi Bizottság elnöke**

Második napirendi pont a 2013. évi vagyonnyilatkozatokkal kapcsolatos döntéshozatal. Miért szükséges ez a napirendi pont?

**Dr. Lakos László jegyző**

EZ év januárjában már beszámoltunk róla, hogy a vagyonnyilatkozatát mindenki határidőre leadta, azonban a Kormányhivatal határozat formájában is kéri tőlünk.

**Rajcsányi László a Pénzügyi Bizottság elnöke**

Van-e hozzászólás? Amennyiben nincs, kérem, aki egyetért, kézfelemeléssel jelezze!

**Pénzügyi Bizottság 3 igen szavazattal, nem szavazat és tartózkodás nélkül az alábbi határozatot hozta:**

**25/2014. (III. 20.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek a 2013. évi vagyonnyilatkozatokkal kapcsolatos beszámolót.

**Felelős:** Rajcsányi László a Pénzügyi Bizottság elnöke

**Határidő**: 2014. július 16.

III. NAPIRENDI PONT

**Rajcsányi László a Pénzügyi Bizottság elnöke**

Harmadik pont az önkormányzat saját bevételeinek és az adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegének meghatározása. Ez mit jelent?

.

**Dr. Lakos László jegyző**

Jogszabály szerint az önkormányzatnak saját bevételeinek és az adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét meg kell határoznia.

**Rajcsányi László a Pénzügyi Bizottság elnöke**

Köszönöm! Kérdés van? Amennyiben nincs, kérem, aki egyetért, kézfelemeléssel jelezze!

**Pénzügyi Bizottság 3 igen szavazattal, nem szavazat és tartózkodás nélkül az alábbi határozatot hozta:**

**26/2014. (III. 20.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek az önkormányzat saját bevételeinek és az adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegének meghatározásával kapcsolatos előterjesztést.

**Felelős:** Rajcsányi László a Pénzügyi Bizottság elnöke

**Határidő**: 2014. július 16.

**Rajcsányi László a Pénzügyi Bizottság elnöke**

Van egyéb kérdés, hozzászólás? Amennyiben nincs, az ülést berekesztem!

**Rajcsányi László, a Pénzügyi Bizottság elnöke az ülést 16:47 perckor bezárta.**

**k.m.f**

**Rajcsányi László Kovács Melinda**

**Pénzügyi Bizottság elnöke jegyzőkönyvvezető**

**Jegyzőkönyv-hitelesítő:**

**Ujfalusi Pál**

**Pénzügyi Bizottság tagja**